มันจะรู้สึกเสียวๆแปล๊บๆ แรกๆเป็นที่อวัยวะเพศแล้วก็ลามไปถึงแขน ขา หน้าท้อง เท้า แบบนี้อะค่ะ เสียวมากๆค่ะ พึ่งเป็นได้10วัน ก่อนหน้านั้นไม่เคยเกิดขึ้นเลยค่ะ อยากทราบว่าเข้าข่ายหรือเสี่ยงจะเกิดโรคอะไรมั้ยคะ หรือพอมีทางป้องกันมั้ยคะ
สวัสดีค่ะ อาการรู้สึกเสียวแปล๊บๆ ที่อวัยวะเพศ ลามไปแขน ขา หน้าท้อง ถือเป็นอาการที่เกิดจากการทำงานที่ผิดปกติของเส้นประสาท ซึ่งจะทำให้มีความรู้สึกปวดจี๊ดๆ แปล๊บๆ หรือเสียวๆ ได้ โดยเส้นประสาทที่ทำงานผิดปกติ อาจเกิดจากสาเหตุ เช่น- โรคเบาหวาน- โรคไตเรื้อรัง- โรคภูมิแพ้ตนเองชนิดต่างๆ เช่น ข้ออักเสบรูมาตอยด์ โรคพุ่มพวง เป็นต้น- มีภาวะไทรอยด์ฮอร์โมนต่ำ- ติดสุราเรื้อรัง- ขาดวิตามินบี 1 บี 6 บี 12 หรือไนอะซิน- ได้รับวิตามินดีมากไป- ติดเชื้อ HIV มี- เป็นผลข้างเคียงจากการได้รับยาเคมีบำบัด- ได้รับสารพิษหรือโลหะหนัก เป็นต้น- โรคของสมอง เช่น โรคหลอดเลือดสมอง สมองอักเสบ โรคปลอกประสาทเสื่อมแข็ง เป็นต้นหากอาการเป็นอยู่ต่อเนื่อง แนะนำควรไปพบอายุรแพทย์เฉพาะทางด้านระบบประสาท เพื่อหาสาเหตุและรักษาค่ะ